Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2003/C 170/04)

Med denne offentliggørelse åbnes der mulighed for at fremsætte indsigelser, jf. artikel 7 og 12d i nævnte forordning. Enhver indsigelse mod denne ansøgning skal fremsættes via myndighederne i en medlemsstat, i en WTO-medlemsstat eller i et tredjeland, der er anerkendt efter proceduren i artikel 12, stk. 3, senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig i punkt 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: ARTIKEL 5

BOB ( ) BGB (X)

Nationalt sagsnummer: IG/16/97

1. Medlemsstatens ansvarlige myndighed Navn: Ministère de l'agriculture et de la pêche

Direction des politiques économique et internationale

Bureau des signes de qualité et de l'agriculture biologique

Adresse: 3, rue Barbet-de-Jouy - F-75349 Paris 07 SP

Tlf. (33) 149 55 81 01, Fax (33) 149 55 57 85

2. Ansøgende sammenslutning 2.1. Navn: Association de l'Agneau de Pauillac

2.2. Adresse: Route de Labarthe - F-33190 Gironde Sur Dropt

2.3. Sammensætning: Producent/forarbejdningsvirksomhed (X) Andet ( )

3. Produktets art: "Kød og spiseligt slagteaffald" ifølge EF-traktatens bilag II.

4. Varespecifikation

(Sammenfatning af betingelserne i artikel 4, stk. 2)

4.1. Navn: Agneau de Pauillac.

4.2. Beskrivelse: Højst 75 dage gammelt lam, endnu ikke fravænnet, med en slagtet vægt på 11-15 kg, EURO-kropsbygning, fedningsgrad på 2, kødet skal være lyst og fedtlaget fast og lyst. Lammet kommer fra vin- og trædyrkningsområderne i departementet.

4.3. Geografisk område: Departementet Gironde

4.4. Bevis for oprindelse: Historie: Gironde-departementet er det sted, hvor produktionen af Agneau de Pauillac tog sin begyndelse. Allerede i 1200-tallet blev fårene drevet ned fra Pyrenæerne for at græsse på græsgangene i Gironde. De lam, man ikke beholdt til fornyelse af flokken, blev solgt på stedet og spist under påskefestlighederne. Disse lam blev primært slagtet i Pauillac, en transithavn, hvortil de blev bragt med tog eller af lokale opkøbere. Ifølge "Guide des agneaux des bergers d'Aquitaine" (håndbog om Aquitaine-hyrdernes lam) blev der således i 1827 bragt omkring 1000 lam til Pauillac om året.

Sporbarhed: Officiel identifikation af lammene fra fødsel til slagtning og fra slagtning til forbruger ved mærkning med et stempel til levnedsmiddelfarve.

4.5. Fremstillingsmetode: Et lam med betegnelsen Agneau de Pauillac er født og derpå opdrættet sammen med moderfåret på samme bedrift, før det slagtes i det geografiske område. Det lever hovedsageligt af mælk, som det dier hos moderfåret, og får et fodersupplement bestående af et kornkoncentrat og kvælstofholdige stoffer. Når moderfårene om dagen føres ud for at græsse, bliver lammene i stalden. Flokken af avlsdyr består af moderfår af hårdføre racer (Lacaune viande, Tarasconnaise, Blanche du Massif Central) krydset med væddere af gode kødracer (Bérichon du Cher, Charolais, Suffolk, Rouge de l'Ouest). Kun lam, der opfylder kriterierne i punkt 4.2, må markedsføres under betegnelsen Agneau de Pauillac.

4.6. Tilknytning: En særlig lammetype knyttet til en opdrætsmetode: Traditionen for fåreopdræt i Gironde-departementet har i tidens løb ført til udvikling af en særlig type lam, som er fremkommet ved, at lammene blev holdt i stalden om vinteren. Sideløbende med, at får, der om sommeren græssede i Pyrenæerne, om vinteren blev flyttet til området "Entre-Deux-Mers", blev fårene fra Médoc-hedestrækningerne hvert efterår ført fra det oversvømmede hedeområde til de drænede arealer langs Gironde-fjorden, et område, hvor der i dag er plantet vin.

Med udvidelsen af de vinbeplantede arealer og et stigende behov for gødning fik flokkene fra Pyrenæerne og Médoc-hedestrækningerne lov til at græsse på vinbrugene, hvor modydelsen for græsningsretten kun var en gave på et til to lam samt hele produktionen af gødning. Alle disse hyrder havde de samme problemer i forbindelse med græsning i særligt følsomme dyrkningsområder og benyttede derfor den samme opdrætsmetode, som i sidste ende førte til et standardprodukt: et lam opdrættet i stald (eller fold) og ammet af moderfåret. Gourmeter kom til at sætte pris på deres velsmagende lyse kød, som var et resultat af den megen mælk.

Efterhånden som Médoc-hedestrækningerne blev tilplantet med skov, der blev etableret transportforbindelser, og græsningen i vinmarkerne ophørte, blev fåreavlerne i Gironde fastboende, men de fortsatte med at producere samme type lette og meget eftertragtede lam.

Omdømme: Agneau de Pauillac er et produkt, hvis omdømme ifølge forskellige kilder går langt tilbage (en menu fra den middag, som præsident Loubet gav for den engelske konge den 2. maj 1903; i Larousse Gastronomique fra 1938 beskrives Agneau de Pauillac som "le plus parfait" det mest perfekte) "agneau de lait" (spædlam)).

Dette lam, der serveres i de fornemste kredse, og som er resultatet af en hundredårig tradition videreført gennem opdrætternes faglige viden, er i dag anerkendt og værdsat som et lam, der har en helt anden saft og kraft end de traditionelle tunge lam og de mælkefodrede lam fra malkekvægsbedrifter.

4.7. Kontrolinstans: Navn: QUALISUD

Adresse: Lasserre AGROPOLE - F-47310 Estillac

4.8. Mærkning: - "Agneau né et élevé en Gironde" (lam født og opdrættet i Gironde)

- "Agneau élevé sous la mère et nourri essentiellement au lait de la mère" (lam opdrættet sammen med moderfåret og primært ernæret ved modermælk)

- "Agneau non sevré, âgé de 75 jours maximum, d'un poids de carcasse compris entre 11 et 15 kg" (højst 75 dage gammelt lam, endnu ikke fravænnet, med en slagtet vægt på 11-15 kg).

4.9. Krav i nationale bestemmelser: -

EF-nr.: FR/00178/00.12.21.

Dato for modtagelsen af den fuldstændige ansøgning: 16 maj 2003.